Rettens dom (Ottende Afdeling) af 8. februar 2018 –

Institute for Direct Democracy in Europe mod Parlamentet

(Sag T-118/17)

»Regler for institutionerne – Europa-Parlamentet – afgørelse om at yde tilskud til en politisk fond for 2017, om forfinansiering med 33% af maksimumstilskuddet og om forpligtelse til at stille en bankgaranti for forfinansieringen – annullationssøgmål – anfægtelig retsakt – antagelse til realitetsbehandling – pligt til at udvise upartiskhed – ret til forsvar – finansforordningen – gennemførelsesbestemmelserne til finansforordningen – forordning (EF) nr. 2004/2003 – proportionalitet«

1. Grundlæggende rettigheder–Den Europæiske Unions charter om grundlæggende rettigheder–retten til en god forvaltning–krav om upartiskhed–begreb (Den Europæiske Unions charter om grundlæggende rettigheder, art. 41, stk. 1) (jf. præmis 26 og 27)

2. Europa-Parlamentet–finansiering af europæiske politiske partier–udsættelse af ydelsen af et tilskud, såfremt modtageren har begået uregelmæssigheder–modtagerens ret til at fremsætte bemærkninger inden vedtagelsen af afgørelsen–frist–overholdelse af en rimelig frist [Den Europæiske Unions charter om grundlæggende rettigheder, art. 41, stk. 2, litra a); Europa-Parlamentets og Rådets forordning nr. 2004/2003] (jf. præmis 37 og 39)

3. Europa-Parlamentet–finansiering af europæiske politiske partier–udsættelse af ydelsen af et tilskud, såfremt modtageren har begået uregelmæssigheder–pligt til at høre modtageren i mødet i Europa-Parlamentets præsidium, hvorunder afgørelsen vedtages–foreligger ikke (Europa-Parlamentets og Rådets forordning nr. 2004/2003) (jf. præmis 45)

4. Europa-Parlamentet–finansiering af europæiske politiske partier–udsættelse af ydelsen af et tilskud, såfremt modtageren har begået uregelmæssigheder–anvendelse af udsættelsen for uregelmæssigheder, der vedrører et regnskabsår, der ligger forud for det indeværende regnskabsår–lovlighed–urigtig gengivelse af de faktiske omstændigheder;–foreligger ikke (Europa-Parlamentets og Rådets forordning nr. 966/2012, art. 135, stk. 2 og 5; Kommissionens forordning nr. 1268/2012, art. 208, stk. 1) (jf. præmis 52, 54, 55, 65, 67 og 69)

5. Europa-Parlamentet–finansiering af europæiske politiske partier–udsættelse af ydelsen af et tilskud, såfremt modtageren har begået uregelmæssigheder–anvendelse af udsættelsen under en undersøgelse, der har til formål at påvise anvendelsen af midlerne til formål, der ikke er godkendt–lovlighed [Europa-Parlamentets præsidiums afgørelse om om gennemførelsesbestemmelser til forordning nr. 2004/2003, art. 8, stk. 1, litra a)] (jf. præmis 58)

6. Annullationssøgsmål–akter, der kan være genstand for søgsmål–begreb–akter, der fremkalder bindende retsvirkninger–Parlamentets afgørelse om begrænsning af forfinansieringen til en politisk fond under forudsætning af, at der stilles en bankgaranti–udelukket–retsaktens virkninger betinget af vedtagelse af en ny afgørelse (Art. 263 TEUF) (jf. præmis 75, 76, 78 og 80)

Angående

Søgsmål støttet på artikel 263 TEUF med påstand om annullation af Europa-Parlamentets afgørelse FINS-2017-28 af 12. december 2016 om det tilskud, der er tildelt sagsøgeren, for så vidt som denne afgørelse udsætter udbetalingen af tilskuddet for 2017 og begrænser forfinansieringen til 33% af maksimumstilskuddet under forudsætning af, at der stilles en bankgaranti.

Konklusion

1) Europa-Parlamentet frifindes.